Mikaela Shiffrin

Mikaela Shiffrin (s. 13. maaliskuuta 1995) on yhdysvaltalainen alppihiihtäjä. Shiffrinillä on alppihiihtäjistä eniten maailmancupin osakilpailuvoittoja. Hän on kolminkertainen olympiavoittaja, kahdeksankertainen maailmanmestari, viisinkertainen maailmancupin kokonaiskilpailuvoittaja ja kahdeksankertainen pujottelucupin voittaja. Hän on voittanut myös suurpujottelun cupin kahdesti ja supersuurpujottelun cupin kerran. Hän on nuorin olympiavoittaja pujottelussa 18 vuoden ja 345 päivän iässä.

 Arvokilpailut 
Schladmingin MM-kilpailuissa 2013 Shiffrin voitti kultaa pujottelussa ja oli kuudes suurpujottelussa. Sotšin olympialaisissa 2014 hän voitti kultaa pujottelussa ja oli suurpujottelussa viides. Vailin / Beaver Creekin MM-kilpailuissa 2015 hän voitti pujottelun maailmanmestaruuden ja oli suurpujottelussa kahdeksas. Sankt Moritzin MM-kilpailuissa 2017 hän saavutti kultaa pujottelussa ja hopeaa suurpujottelussa. Pyeongchangin olympialaisissa 2018 hän sai kultaa suurpujottelussa, hopeaa alppiyhdistetyssä ja oli neljäs pujottelussa. Vuoden 2019 MM-kilpailuissa Åressa hän voitti supersuurpujottelun sekä pujottelun maailmanmestaruuden ja suurpujottelussa pronssia. Cortina d’Ampezzon MM-kilpailuissa 2021 hän voitti alppiyhdistetyssä kultaa ja saavutti suurpujottelussa hopeaa. Pujottelussa ja supersuurpujottelussa hän sai pronssia. Pekingin olympialaisissa 2022 hän sijoittui supersuurpujottelussa yhdeksänneksi ja syöksylaskussa 18:nneksi sekä keskeytti niin pujottelun kuin suurpujottelunkin avauskierroksella ja myös alppiyhdistetyn pujotteluosuudella. Courchevelin / Méribelin MM-kilpailuissa 2023 Shiffrin saavutti suurpujottelussa kultaa, pujottelussa sekä supersuurpujottelussa hopeaa ja keskeytti alppiyhdistetyn pujotteluosuudella. Saalbachin MM-kilpailuissa 2025 hän laski pujotteluosuuden joukkuealppiyhdistetyn kultaa voittaneessa Yhdysvaltain ykkösjoukkueessa. Pujottelussa hän sijoittui viidenneksi.

Milanon ja Cortinan olympialaisissa 2026 hän saavutti kultaa pujottelussa 1,5 sekunnin erolla toiseksi tulleeseen Camille Rastiin nähden. Hän laski myös pujotteluosuuden Yhdysvaltain neljänneksi sijoittuneessa alppiyhdistetyn ykkösjoukkueessa. Suurpujottelussa hän oli yhdestoista.

 Maailmancup 
Maailmancupissa Shiffrin kilpaili ensimmäisen kerran kaudella 2010–2011 Špindlerův Mlýnissä. Ensimmäiset maailmancupin pisteensä hän saavutti Aspenin pujottelussa marraskuussa 2011 sijoittumalla kahdeksanneksi. Joulukuussa 2011 hän laski numerolla 40 kolmanneksi Lienzin pujottelussa. Toisen palkintokorokesijoituksensa Shiffrin saavutti Levin pujottelussa marraskuussa 2012 oltuaan kolmas. Ensimmäisen voittonsa hän saavutti Åren pujottelussa joulukuussa 2012. Tammikuussa 2013 Shiffrin voitti Zagrebin sekä Flachaun pujottelut ja oli kolmas Moskovan kaupunkipujottelussa. Maaliskuussa hän sijoittui kolmanneksi Ofterschwangin pujottelussa. Shiffrin ratkaisi pujottelucupin voiton itselleen voittamalla kauden päätöskilpailun Lenzerheidessa. Maailmancupin kokonaiskilpailussa hän sijoittui viidenneksi.

Kaudella 2013–2014 Shiffrin voitti Levin pujottelun ja sijoittui toiseksi Beaver Creekin suurpujottelussa. Lienzissä hän oli toinen pujottelussa ja kolmas suurpujottelussa. Kauden toisen pujotteluvoittonsa Shiffrin saavutti Bormiossa ja kolmannen Flachaussa, molemmat tammikuussa 2014. Maaliskuussa hän voitti Åren sekä Lenzerheiden pujottelut. Hän voitti pujottelucupin toisen kerran urallaan. Maailmancupin kokonaiskilpailussa hän oli kuudes. 

Shiffrin aloitti kauden 2014–2015 jakamalla Söldenin suurpujottelun voiton Anna Fenningerin kanssa. Hän saavutti samalla ensimmäisen maailmancupin voittonsa suurpujottelussa. Joulukuussa Shiffrin oli kolmas Kühtain suurpujottelussa ja voitti pujottelun. Tammikuussa hän voitti Zagrebin pujottelun ja oli kolmas Flachaun pujottelussa. Helmikuussa hän voitti Mariborin pujottelun sekä maaliskuussa Åren ja Méribelin pujottelut. Hän voitti pujottelun maailmancupin kolmannen kerran peräkkäin. Suurpujottelucupissa hän oli kolmas ja maailmancupin kokonaiskilpailussa neljäs. 

Kaudella 2015–2016 Shiffrin sijoittui toiseksi Söldenin suurpujottelussa ja voitti Aspenin ensimmäisen pujottelun. Hän voitti pujottelun peräti 3,07 sekunnilla, joka on suurin ero koskaan naisten pujottelussa ensimmäisen ja toisen sijoituksen välillä. Shiffrin voitti ylivoimaisesti myös seuraavana päivänä käydyn Aspenin toisen pujottelukilpailun. Hän loukkasi polvensa Åren maailmancupkilpailun lämmittelylaskussa joulukuussa, ja joutui olemaan kaksi kuukautta sivussa. Hän voitti paluukilpailunsa, Crans-Montanan pujottelun helmikuussa 2016. Maaliskuussa hän voitti Jasnán ja Sankt Moritzin pujottelut. Hän voitti kauden kaikki viisi maailmancupin pujottelua, joihin osallistui, ja sijoittui pujottelucupissa neljänneksi sekä maailmancupin kokonaiskilpailussa kymmenenneksi. 

Kaudella 2016–2017 Shiffrin sijoittui toiseksi Söldenin suurpujottelussa sekä voitti Levin, Killingtonin ja Sestrieren pujottelun. Hän voitti Semmeringissä kaksi suurpujottelua ja yhden pujottelun. Zagrebin pujottelun hän keskeytti ensimmäisellä kierroksella. Hän oli voittanut 12 edellistä pujottelun maailmancupin osakilpailua, joihin oli osallistunut. Hän voitti pujottelun jälleen Mariborissa. Flachaun pujottelussa hän oli kolmas. Hän voitti Tukholman paripujottelun, Crans-Montanan alppiyhdistetyn ja Squaw Valleyn suurpujottelun. Aspenin pujottelussa hän sijoittui toiseksi. Hän voitti maailmancupin kokonaiskilpailun ja pujottelucupin sekä sijoittui suurpujottelucupissa toiseksi.

Kaudella 2017–2018 Shiffrin sijoittui toiseksi Levin pujottelussa ja Killingtonin suurpujottelussa. Hän voitti Killingtonin pujottelun. Lake Louisen ensimmäisessä syöksylaskussa hän sijoittui kolmanneksi ja voitti seuraavana päivänä käydyn toisen syöksylaskun. Nämä olivat hänen ensimmäiset maailmancupin palkintosijansa vauhtilajeissa, siis syöksylaskussa tai supersuurpujottelussa. Joulukuun lopussa Shiffrin voitti Courchevelin suurpujottelun ja paripujottelun sekä Lienzin pujottelun. Lienzin suurpujottelussa hän oli kolmas. Tammikuun alussa hän voitti viisi kilpailua peräkkäin: Oslon kaupunkitapahtuman, Zagrebin pujottelun, Kranjska Goran suurpujottelun ja pujottelun sekä Flachaun pujottelun. Cortina d’Ampezzon syöksylaskussa hän oli kolmas. Ofterschwangissa hän oli kolmas suurpujottelussa ja voitti pujottelun. Hän voitti myös Åren pujottelun. Hän voitti maailmancupin kokonaiskilpailun ja pujottelucupin, oli kolmas suurpujottelucupissa ja viides syöksylaskucupissa.

Kaudella 2018–2019 Shiffrin sijoittui Söldenin suurpujottelussa kolmanneksi. Hän voitti Levin ja Killingtonin pujottelut sekä Lake Louisen supersuurpujottelun. Sankt Moritzissa hän voitti supersuurpujottelun ja paripujottelun, Courchevelissä suurpujottelun ja pujottelun. Semmeringissä hän voitti pujottelun. Oslon kaupunkitapahtumassa hän oli toinen. Hän voitti Zagrebin pujottelun ja oli toinen Flachaun pujottelussa. Hän voitti Kronplatzin suurpujottelun, Cortina d’Ampezzon supersuurpujottelun ja jakoi voiton Petra Vlhován kanssa Mariborin suurpujottelussa sekä voitti pujottelun. Hän voitti Tukholman kaupunkitapahtuman. Špindlerův Mlýnissä hän voitti pujottelun ja sijoittui suurpujottelussa toiseksi. Soldeussa hän voitti sekä pujottelun että suurpujottelun. Hän voitti maailmancupin kokonaiskilpailun kolmannen kerran peräkkäin. Hän voitti myös pujottelun, suurpujottelun ja supersuurpujottelun cupit.
pienoiskuva|Mikaela Shiffrin Tukholman maailmancupkilpailun voittajana helmikuussa 2019.
Kaudella 2019–2020 Shiffrin sijoittui Söldenin suurpujottelussa toiseksi ja voitti Levin pujottelun. Killingtonissa hän voitti pujottelun ja oli suurpujottelussa kolmas. Lake Louisen syöksylaskussa hän sijoittui toiseksi ja Sankt Moritzin supersuurpujottelussa kolmanneksi. Lienzissä hän voitti sekä suurpujottelun että pujottelun. Zagrebin pujottelussa hän oli toinen, Flachaun pujottelussa kolmas ja Sestrieren suurpujottelussa kolmas. Banskossa hän voitti syöksylaskun ja supersuurpujottelun. Hän oli maailmancupin kokonaiskilpailussa ja pujottelucupissa toinen, suurpujottelucupissa kolmas ja syöksylaskucupissa viides. Hän keskeytti kautensa helmikuun alussa isänsä tapaturmaisen kuoleman vuoksi eikä paluu maaliskuussa maailmancupin finaaleissa onnistunut, koska kilpailut peruttiin koronaviruspandemian vuoksi.

Shiffrin palasi maailmancupiin Levin pujottelussa marraskuussa 2020 yli 300 päivän tauon jälkeen. Hän sijoittui kauden 2020–2021 avauspujottelussa toiseksi. Shiffrin voitti joulukuussa 2020 Courchevelin suurpujottelun. http://www.sportti.com/uutinen.asp?CAT=4-3&ID=429648 Myöhemmin samassa kuussa hän sijoittui kolmanneksi Semmeringin pujottelussa. Tammikuussa 2021 hän voitti Flachaun pujottelun. https://yle.fi/urheilu/3-11718350 Maaliskuussa 2021 Shiffrin voitti Jasnán pujottelun. https://www.fis-ski.com/en/alpine-skiing/alpine-news-multimedia/news-multimedia/news/winter-2020-21/shiffrin-spoils-vlhova-s-homecoming-in-jasna Jasnan suurpujottelussa hän oli kolmas. https://yle.fi/urheilu/3-11825266 Åren pujotteluissa hän oli kolmas ja toinen. Lenzerhaiden pujottelussa ja suurpujottelussa hän oli toinen. Hän sijoittui maailmancupin kokonaiskilpailussa neljänneksi sekä pujottelu- ja suurpujottelucupissa toiseksi.

Kaudella 2021–2022 Shiffrin voitti Söldenin suurpujottelun ja oli toinen Levin kummassakin pujottelussa. Shiffrin voitti Killingtonin pujottelun. St. Moritzin molemmissa supersuurpujottelusisa hän sijoittui kolmanneksi. Shiffrin voitti Courchevelin ensimmäisen suurpujottelun ja sijoittui jälkimmäisessä roiseksi. Zagrebin pujottelussa hän sijoittui toiseksi. Hän voitti Schladmingin pujottelun ja oli Lenzerheiden supersuurpujottelussa toinen. Åren suurpujottelussa hän sijoittui kolmanneksi. Maailmancupin finaaleissa Courchevelissa hän voitti syöksylaskun ja oli toinen supersuurpujottelussa. Hän voitti maailmancupin kokonaiskilpailun, sijoittui pujottelucupissa toiseksi sekä suurpujottelu- ja supersuurpujottelucupeissa kolmanneksi.

Kauden 2022-2023 Shiffrin avasi voittaen Levin molemmat pujottelut marraskuussa. Hän sijoittui Sestrieren pujottelussa toiseksi. Hän voitti Sankt Moritzin supersuurpujottelun. Hän voitti Semmeringin molemmat suurpujottelut ja pujottelun. Hän voitti Zagrebin ensimmäisen pujottelun. Hän voitti Kranjska Goran jälkimmäisen suurpujottelun. Hän sijoittui Flachaun pujottelussa toiseksi. Hän voitti Kronplatzin molemmat suurpujottelut. Hän voitti Spindleruv Mlynin ensimmäisen pujottelun ja sijoittui jälkimmäisessä toiseksi. Samalla hän varmisti pujottelucupin voiton jo ennen MM-kilpailuja. Åressa hän voitti suurpujottelun ja pujottelun, joista jälkimmäinen oli hänen uransa 87. maailmancupin osakilpailuvoittonsa, millä hän nousi kaikkien aikojen eniten alppihiihdon maailmancupin osakilpailuja voittaneeksi urheilijaksi ohi Ingemar Stenmarkin. Maailmancupin finaaleissa Soldeussa hän oli pujottelussa kolmas ja voitti suurpujottelun. Hän voitti maailmancupin kokonaiskilpailun sekä pujottelun ja suurpujottelun lajicupit.

Kaudella 2023–2024 Shiffrin voitti Levin toisen pujottelun. Hän oli kolmas Killingtonin suurpujottelussa ja voitti pujottelun. Tremblantin molemmissa suurpujotteluissa hän sijoittui kolmanneksi. Hän St. Moritzin syöksylaskun. Courchevelin pujottelussa hän oli toinen. Hän voitti Lienzin suurpujottelun ja pujottelun. Hän voitti Flachaun pujottelun. Hän sijoittui toiseksi Jasnan suurpujottelussa ja voitti pujottelun. Hän voitti Åren pujottelun. Hän voitti Saalbach-Hinterglammin pujottelun. Hän sijoittui maailmancupin kokonaiskilpailussa kolmanneksi, voitti pujottelucupin ja oli suurpujottelucupissa viides.

Kaudella 2024–2025 Shiffrin voitti Levin ja Gurglin pujottelut. Hän voitti Sestrieren pujottelun, ja hänestä tuli ensimmäinen alppihiihtäjä, joka on voittanut sata maailmancupin osakilpailua Hän sijoittui kolmanneksi Åren pujottelussa. Hän voitti kauden viimeisen pujotteluosakilpailun Sun Valleyssa. Pujottelucupissa hän sijoittui neljänneksi.

Kaudella 2025–2026 hän voitti kauden viisi ensimmäistä pujottelua Levillä, Gurglissa, Copper Mountainissa, Courchevelissä ja Semmeringissä. Hän sijoittui toiseksi Kranjska Goran pujottelussa. Hän voitti Flachaun pujottelun. Hän sijoittui kolmanneksi Splindleruv Mlynin suurpujottelussa ja voitti pujottelun.

 Muut kilpailut 
Shiffrin sijoittui kaudella 2010–2011 Nor-Am Cupin kokonaispisteissä kolmanneksi ja voitti pujottelucupin. Vuonna 2011 Shiffrin voitti kultaa Yhdysvaltain mestaruuskisojen pujottelussa. Nuorten MM-kilpailuissa Crans Montanassa 2011 hän otti pujottelussa pronssia Jessica Depaulin ja Anna Swenn-Larssonin jälkeen.

 Maailmancupin osakilpailuvoitot 

 Kausi #  Päivä Paikka Laji2012–20134 voittoa(4 pujottelussa) 1.  20. joulukuuta 2012   Åre  Pujottelu 2.  4. tammikuuta 2013   Zagreb  Pujottelu 3.  15. tammikuuta 2013   Flachau  Pujottelu 4.  16. maaliskuuta 2013   Lenzerheide  Pujottelu2013–20145 voittoa(5 pujottelussa) 5.  16. marraskuuta 2013   Levi  Pujottelu 6.  5. tammikuuta 2014   Bormio  Pujottelu 7.  14. tammikuuta 2014   Flachau  Pujottelu 8.  8. maaliskuuta 2014   Åre  Pujottelu 9.  15. maaliskuuta 2014   Lenzerheide  Pujottelu2014–20156 voittoa(5 pujottelussa, 1 suurpujottelussa) 10.  25. lokakuuta 2014   Sölden  Suurpujottelu 11.  29. joulukuuta 2014   Kühtai Pujottelu 12.  4. tammikuuta 2015   Zagreb  Pujottelu 13.  22. helmikuuta 2015   Maribor  Pujottelu 14.  14. maaliskuuta 2015   Åre  Pujottelu 15.  21. maaliskuuta 2015   Méribel Pujottelu2015–20165 voittoa(5 pujottelussa) 16.  28. marraskuuta 2015   Aspen  Pujottelu 17.  29. marraskuuta 2015   Aspen  Pujottelu 18.  15. helmikuuta 2016   Crans-Montana  Pujottelu 19.  6. maaliskuuta 2016   Jasná Pujottelu 20.  19. maaliskuuta 2016   Sankt Moritz  Pujottelu2016–201711 voittoa(6 pujottelussa, 3 suurpujottelussa, 1 alppiyhdistetyssä, 1 paripujottelussa) 21.  12. marraskuuta 2016   Levi  Pujottelu 22.  27. marraskuuta 2016   Killington Pujottelu 23.  11. joulukuuta 2016   Sestriere  Pujottelu 24.  27. joulukuuta 2016   Semmering  Suurpujottelu 25.  28. joulukuuta 2016   Semmering  Suurpujottelu 26.  29. joulukuuta 2016   Semmering  Pujottelu 27.  8. tammikuuta 2017   Maribor  Pujottelu 28.  31. tammikuuta 2017   Tukholma  Paripujottelu 29.  26. helmikuuta 2017   Crans-Montana  Alppiyhdistetty 30.  10. maaliskuuta 2017   Squaw Valley  Suurpujottelu 31.  11. maaliskuuta 2017   Squaw Valley  Pujottelu2017–201812 voittoa(7 pujottelussa, 1 syöksylaskussa, 2 suurpujottelussa, 1 paripujottelussa, 1 kaupunkitapahtumassa) 32.  26. marraskuuta 2017   Killington Pujottelu 33.  2. joulukuuta 2017   Lake Louise Syöksylasku 34.  19. joulukuuta 2017   Courchevel Suurpujottelu 35.  20. joulukuuta 2017   Courchevel Paripujottelu 36.  28. joulukuuta 2017   Lienz  Pujottelu 37.  1. tammikuuta 2018   Oslo  Kaupunkitapahtuma 38.  3. tammikuuta 2018   Zagreb  Pujottelu 39.  6. tammikuuta 2018   Kranjska Gora  Suurpujottelu 40.  7. tammikuuta 2018   Kranjska Gora  Pujottelu 41.  9. tammikuuta 2018   Flachau  Pujottelu 42.  10. maaliskuuta 2018   Ofterschwang Pujottelu 43.  17. maaliskuuta 2018   Åre  Pujottelu2018–201917 voittoa(8 pujottelussa, 4 suurpujottelussa, 3 supersuurpujottelussa, 1 paripujottelussa, 1 kaupunkitapahtumassa) 44.  17. marraskuuta 2018   Levi  Pujottelu 45.  25. marraskuuta 2018   Killington Pujottelu 46.  2. joulukuuta 2018   Lake Louise Supersuurpujottelu 47.  8. joulukuuta 2018   Sankt Moritz  Supersuurpujottelu 48.  9. joulukuuta 2018   Sankt Moritz  Paripujottelu 49.  21. joulukuuta 2018   Courchevel Suurpujottelu 50.  22. joulukuuta 2018   Courchevel Pujottelu 51.  29. joulukuuta 2018   Semmering  Pujottelu 52.  5. tammikuuta 2019   Zagreb  Pujottelu 53.  15. tammikuuta 2019   Kronplatz Suurpujottelu 54.  20. tammikuuta 2019   Cortina d’Ampezzo  Supersuurpujottelu 55.  1. helmikuuta 2019   Maribor  Suurpujottelu 56.  2. helmikuuta 2019   Maribor  Pujottelu 57.  19. helmikuuta 2019   Tukholma  Kaupunkitapahtuma 58.  9. maaliskuuta 2019   Špindlerův Mlýn  Pujottelu 59.  16. maaliskuuta 2019   Soldeu  Pujottelu  60.  17. maaliskuuta 2019   Soldeu  Suurpujottelu2019–20206 voittoa(3 pujottelussa, 1 suurpujottelussa, 1 syöksylaskussa, 1 supersuurpujottelussa) 61.  23. marraskuuta 2019   Levi  Pujottelu 62.  1. joulukuuta 2019   Killington Pujottelu 63.  28. joulukuuta 2019   Lienz  Suurpujottelu 64.  29. joulukuuta 2019   Lienz  Pujottelu  65.  24. tammikuuta 2020   Bansko Syöksylasku 66.  26. tammikuuta 2020   Bansko Supersuurpujottelu2020–20213 voittoa(2 pujottelussa, 1 suurpujottelussa) 67.  14. joulukuuta 2020   Courchevel Suurpujottelu 68.  12. tammikuuta 2021   Flachau  Pujottelu 69.  6. maaliskuuta 2021   Jasná Pujottelu2021–20225 voittoa(2 suurpujottelussa, 2 pujottelussa, 1 syöksylaskussa) 70.  23. lokakuuta 2021   Sölden  Suurpujottelu 71.  28. marraskuuta 2021   Killington Pujottelu 72.  21. joulukuuta 2021   Courchevel Suurpujottelu 73.  11. tammikuuta 2022   Schladming  Pujottelu 74.  16. maaliskuuta 2022   Courchevel Syöksylasku 2022–202314 voittoa(6 pujottelussa, 7 suurpujottelussa,  1 supersuurpujottelussa) 75.  19. marraskuuta 2022   Levi  Pujottelu 76.  20. marraskuuta 2022   Levi  Pujottelu 77.  18. joulukuuta 2022   Sankt Moritz  Supersuurpujottelu 78.  27. joulukuuta 2022   Semmering  Suurpujottelu 79.  28. joulukuuta 2022   Semmering  Suurpujottelu 80.  29. joulukuuta 2022   Semmering  Pujottelu 81.  4. tammikuuta 2023   Zagreb  Pujottelu 82.  8. tammikuuta 2023   Kranjska Gora  Suurpujottelu 83.  24. tammikuuta 2023   Kronplatz  Suurpujottelu 84.  25. tammikuuta 2023   Kronplatz  Suurpujottelu 85.  28. tammikuuta 2023   Špindlerův Mlýn  Pujottelu 86.  10. maaliskuuta 2023   Åre  Suurpujottelu 87.  11. maaliskuuta 2023   Åre  Pujottelu 88.  19. maaliskuuta 2023   Soldeu  Suurpujottelu 2023–20249 voittoa(7 pujottelussa, 1 suurpujottelussa,  1 syöksylaskussa) 89.  12. marraskuuta 2023   Levi  Pujottelu 90.  26. marraskuuta 2023   Killington  Pujottelu 91.  9. joulukuuta 2023   St. Moritz  Syöksylasku 92.  28. joulukuuta 2023   Lienz  Suurpujottelu 93.  29. joulukuuta 2023   Lienz  Pujottelu 94.  16. tammikuuta 2024   Flachau  Pujottelu 95.  21. tammikuuta 2024   Jasná  Pujottelu 96.  10. maaliskuuta 2024   Åre  Pujottelu 97.  16. maaliskuuta 2024   Saalbach-Hinterglemm  Pujottelu 2024–20254 voittoa(4 pujottelussa) 98.  16. marraskuuta 2024   Levi  Pujottelu 99.  23. marraskuuta 2024   Gurgl  Pujottelu 100.  23. helmikuuta 2025   Sestriere  Pujottelu 101.  27. maaliskuuta 2025   Sun Valley  Pujottelu 2025–20267 voittoa(7 pujottelussa) 102.  15. marraskuuta 2025   Levi  Pujottelu 103.  23. marraskuuta 2025   Gurgl  Pujottelu 104.  30. marraskuuta 2025   Copper Mountain  Pujottelu 105.  16. joulukuuta 2025   Courchevel  Pujottelu 106.  28. joulukuuta 2025   Semmering  Pujottelu 107.  13. tammikuuta 2026   Flachau  Pujottelu 108.  25. tammikuuta 2026   Splindleruv Mlyn  Pujottelu

 Lähteet 

 Aiheesta muualla 



Luokka:Yhdysvaltalaiset alppihiihtäjät
Luokka:Yhdysvaltalaiset olympiavoittajat
Luokka:Vuonna 1995 syntyneet
Luokka:Elävät henkilöt